b'\n_START_ARTICLE_\nMali orel\n_START_SECTION_\nOpis\n_START_PARAGRAPH_\nTa, kot kanja velika, \xc5\xbeivaha ujeda zraste od 46 do 53\xc2\xa0cm in ima razpon peruti med 109 in 117\xc2\xa0cm. Obstajata dve barvni varianti: svetla rjavo-rumena s pisano spodnjo stranjo in bolj redka, temno rjava. V letu ga od kanje lo\xc4\x8dimo po dalj\xc5\xa1ih, o\xc5\xbejih perutih in po dalj\xc5\xa1em, o\xc5\xbejem in bolj oglatem repu, ki ga tudi redkeje pahlja\xc4\x8dasto razpre. V strmoglavljanju ima perutnice skoraj vodoravno iztegnjene. Odli\xc4\x8dno izkori\xc5\xa1\xc4\x8da termiko in pogosto vztrajno jadra, pri \xc4\x8demer se lahko povzpne izredno visoko, tudi do 800 m. Pogosto se iz vi\xc5\xa1av strmoglavo spusti v ni\xc5\xbeje zra\xc4\x8dne plasti in se nato s pridobljeno hitrostjo spet dvigne v vi\xc5\xa1ave.'